RO Jurnalul Oficial al Uniunii Europene C 231/4

ANUNȚ PRIVIND CEREREA DE AUTORIZAȚIE DE EXPLORARE A HIDROCARBURILOR LICHIDE ȘI GAZOASE DENUMITĂ„CASE LA ROCCA”

REGIUNEA SICILIA

MINISTERUL REGIONAL AL ENERGIEI ȘI SERVICIILOR DE UTILITATE PUBLICĂ – DEPARTAMENTUL REGIONAL AL ENERGIEI

BIROUL REGIONAL PENTRU HIDROCARBURI ȘI GEOTERMIE (U.R.I.G.)

2013/C 231/06

Societatea Irminio S.r.l., cu sediul social la Palermo, Italia, Via Principe di Villafranca no 50, 90139, înregistrată la Camera de Comerț Palermo cu codul TVA/codul fiscal 03922140821 și în registrul întreprinderilor cu nr. 160160, prin cererea din 3 aprilie 2013 adresată ministrului regional al energiei și serviciilor de utilitate publică, autoritatea competentă care acordă licențe miniere în cadrul regiunii Sicilia, cu sediul în Viale Campania 36, 90144, Palermo, Italia, a solicitat acordarea, în conformitate cu Legea regională L.R.S. nr. 14 a Siciliei din 3 iulie 2000, a autorizației de explorare a hidrocarburilor lichide și gazoase denumită convențional „Case la Rocca”, într-o zonă de 8 000 ha (80 km2) situată pe teritoriul provinciei Ragusa, comuna Ragusa. Zona a fost delimitată pe planșa (foglio) nr. 276 „Ragusa” a Institutului Geografic Militar Italian (I.G.M.I.) la scara 1:100 000 și pe planșele mai detaliate (tavolette) cu numerele 276 IV SO „Donnafugata”, 276 III NE „Donnalucata”, 276 IV SE „Monte Renna” și 276 IV NE „Comiso”.

Perimetrul ariei care face obiectul cererii de autorizație are forma unui poligon neregulat delimitat de linii continue care unesc vârfurile „A”, „B”, „C”, „D”, „E”, „F”, „G” și „H”.

Vârfurile sus-menționate sunt definite după cum urmează:

A. punct care coincide cu punctul „O” al cererii de autorizație „Contrada Giardinello”. Punct situat pe colțul de nord al Casa Veninata, în „C.da Stanislao”. Înregistrat în planșa detaliată 276 IV SO „Donnafugata”;

B. punct care coincide cu punctul „N” al cererii de autorizație „Contrada Giardinello”. Punct situat pe colțul de nord al casei aflate la cota 580 m în „C.da Castiglione”, la circa 350 m nord–nord-vest de „Villa Arezzo.” Înregistrat în planșa detaliată 276 IV NE „Comiso”;

C. punct care coincide cu punctul „B” al concesiunii „S. Anna”. Punct situat pe colțul de nord-est (NE) al „Case Cosentino”, în „C.da Cento Pozzi.” Înregistrat în planșa detaliată 276 IV NE „Comiso”;

D. punct care coincide cu punctul „A” al concesiunii „S. Anna”, care corespunde colțului de sud al clădirii „Villa Monelli” din „C.da Badia”. Înregistrat în planșa detaliată 276 IV SE „Monte Renna”;

E. punct care coincide cu punctul „E” al concesiunii „S. Anna”. Punct situat pe colțul de nord al „Casa Nifosi”, aflată la cota 446 m, în „C.da Giubiliana”. Înregistrat în planșa detaliată 276 IV SE „Monte Renna”;

F. punct care coincide cu punctul „D” al concesiunii „S. Anna”. Punct situat pe colțul de vest al intersecției de la cota 577 în apropiere de „C.da Cimillà”, între kilometrii 5 și 6 ai străzii care leagă Ragusa de Marina di Ragusa. Înregistrat în planșa detaliată 276 IV SE „Monte Renna”;

G. punct care coincide cu punctul „G” al concesiunii „Ragusa” și cu punctul „B” al concesiunii „Irminio”. Constituit dintr-un mic stâlp din calcar care corespunde colțului „O“ al „Case Arezzo“ din „C.da Pozzillo“. Înregistrat în planșa detaliată 276 IV SE „Monte Renna”;

H. punct care coincide cu punctul „P” al cererii de autorizație de explorare „Contrada Giardinello”. Punct situat pe colțul de sud-est al casei aflate în „C.da Perrone”, aproximativ la cota 75 m, la 325 m sud-est de „C.da Perronello”. Înregistrat în planșa detaliată 276 III NE „Donnalucata”.

Coordonate geografice

Punct Longitudine E (M. Mario) Latitudine A 2° 06′ 02,85″ 36° 52′ 29,92″ B 2° 10′ 41,42″ 36° 55′ 59,93″ C 2° 14′ 07,72″ 36° 55′ 08,73″ D 2° 09′ 26,66″ 36° 53′ 12,66″ E 2° 10′ 50,50″ 36° 51′ 35,87″ F 2° 13′ 35,88″ 36° 52′ 51,54″ G 2° 13′ 01,00″ 36° 50′ 51,09″ H 2° 09′ 16,10″ 36° 47′ 59,10″

Părțile interesate pot prezenta cereri de autorizație pentru această zonă în termen de 90 de zile de la data publicării prezentului anunț în Jurnalul Oficial al Uniunii Europene; cererile parvenite după termenul menționat vor fi declarate neadmisibile. Decretul de acordare a licenței de explorare va fi emis în termen de șase luni de la data limită admisă pentru prezentarea eventualelor cereri ale entităților concurente. În conformitate cu articolul 5, alineatul (1) din Directiva 94/22/CE se comunică, de asemenea, că criteriile pe baza cărora s-au acordat autorizațiile de prospectare, autorizațiile de explorare și concesiunile de exploatare au fost deja publicate în Jurnalul Oficial al Comunităților Europene nr. C 396 din 19 decembrie 1998, cu referire la dispozițiile Decretului Legislativ al Președintelui Republicii nr. 625 din 25 noiembrie 1996 (publicat în Gazzetta Ufficiale della Repubblica Italiana nr. 293 din 14 decembrie 1996), de transpunere și de aplicare în dreptul intern italian a directivei sus-menționate și specificate în Legea Regiunii Siciliene nr. 14 din 3 iulie 2000, amintită în introducere (publicată în Gazzetta Ufficiale della Regione Siciliana nr. 32 din 7 iulie 2000).

Condițiile și cerințele privind desfășurarea sau încetarea activității sunt stabilite prin Legea nr. 14 din 3 iulie 2000 a Regiunii Sicilia, menționată mai sus, precum și în caietul de sarcini tip adoptat prin Decretul nr. 91 din 30 octombrie 2003 și Decretul nr. 88 din 20 octombrie 2004 ale ministrului regional pentru industrie și publicate în Gazzetta Ufficiale della Regione Siciliana nr. 49 partea I din 14 noiembrie 2003, respectiv nr. 46 partea I din 5 noiembrie 2004.

Dosarul cererii este depus la Ufficio Regionale per gli Idrocarburi e la Geotermia del Dipartimento Regionale dell’Industria e delle Miniere, Via Ugo La Malfa 101, cod poștal 90146, Palermo, Italia, la dispoziția celor interesați să îl consulte.